Pantanalo

eta|220px|Situo de la ekoregiono.

eta|eta|Pantanalo en pluva sezono
**Pantanalo**, portugallingve *Pantanal* (laŭlitere "marĉaro"), estas grava malsekejo kaj ekosistemo de Sudameriko. Ĝi estas la plej granda kontinua malsekejo en la mondo, kun proksimume 180 mil km². Ĝi okupas la centron de Brazilo (parto de Mato Grosso kaj Mato Grosso do Sul) kaj nordo de Paragvajo kaj okcidento de Bolivio (kie oni nomas ĝin *Chaco* [ĉako] hispanlingve). Unesko konsideras ĝin monda natura heredaĵo kaj biosfera rezervejo.

Laŭ la tipologio de la Monda Natur-Fonduso (WWF) kaj de la Nacia Geografia Societo, temas pri tersupraĵa ekoregiono el la neotropisa ekozono kiu biome apartenas al inunditaj herbejoj kaj savanoj. La ekoregiono estas parto de la tutmondaj 200-regiono "pantanalaj inunditaj savanoj".

## Geografio 
La pantanalo estas ebenaĵo kun ĉ. 179 300 km², el kiuj 78% troviĝas en Brazilo. Ĝi estas la plej granda kontinua malsekejo en la mondo. La plejparto de la specioj ne estas minacataj pro la relative malalta proporcio de senarbigo ĉe indiĝenaj arboj (malpli ol 17%). 

### Protektejoj
Partoj de la Pantanalo estas jure protektata. La tri plej grandaj protektejoj estas Nacia Parko Otuquis en Bolivio, apud la trilanda punkto inter Bolivio, Brazilo, kaj Paragvajo kun 9034&nbsp;km², Nacia Parko Matogrosa Pantanalo en Brazilo kun 1350&nbsp;km², kaj Nacia Parko Rivero Negro en Paragvajo kun 1238&nbsp;km². Global Nature Fund kaj la brazila naturprotekta organizaĵo Ecotrópica nomumis la Pantanalon kiel Protektatan Lagon de la Jaro 2007.

Nacia Parko kaj Integre Mastrumata Natura Areo Otuquis estas nacia parko de Bolivio. La enirejo estas en la urbeto Puerto Suárez. En 2002 la tuta bolivia parto de la pantanalo estis metita sub protekton de la Interkonsento de Ramsar. La bolivia registaro promesis zorge kontroli la riskon de efikoj al la medio dum la planado de konstruprojektoj (kiel akvovojoj, ŝoseoj, drenaj kaj akvumaj kanaloj, kaj oleaj kaj gasaj duktoj).

La brazila Parko Matogrosa Pantanalo estis fondita en septembro 1981 kaj situas en la municipo Poconé en la sudokcidenta ekstremo de la ŝtato Matogroso en la centra okcidento de Brazilo, inter la elfluejoj de Baía de São Marcos kaj la Rivero Gurupi. Ĝi deklariĝis Loko de Internacia Graveco sub la Interkonsento de Ramsar la 24-an de majo de 1993. En 2000 Unesko nomumis la Nacian Parkon Matogrosa Pantanalo kun tri apudaj privataj protektejoj de Ecotrópica kiel Mondan Heredaĵon. La totala areo deklarita kiel Monda Heredaĵo estas 1878 km², tio estas 1,3 % de la brazila Pantanalo. Ĝi inkludas la fontojn de la riveroj  Cuiabá kaj Paragvajo. En la sama jaro Unesko deklaris la tutan brazilan parton de la Pantanalo biosfera rezervejo.

La Privata Naturheredaĵa Rezervejo SESC Pantanal (*Reserva Particular do Patrimonio Natural SESC Pantanal*) estas private posedata rezervejo en Brazilo fondita en 1998 kun areo de 878.7 km². Ĝi situas en la nordorienta Pantanal Poconé, proksime al la Nacia Parko Pantanalo. Ĝi estas miksaĵo de permanentaj riveroj, sezonaj fluejoj, permanentaj kaj sezonaj dolĉakvaj inundejaj lagoj, arbustaraj malsekejoj, kaj sezone inundataj arbaroj, ĉiuj protektataj. Ĝi estas deklarita Loko de Internacia Graveco sub la Interkonsento de Ramsar.

## Bildaro de faŭno 

2119 Pantanal caimans JF.jpg|*Caiman yacare*
Anodorhynchus hyacinthinus -Mato Grosso -Brazil-8c.jpg|Kutima hiacintulo
Myrmecophaga tridactyla, Pantanal region, Brazil.jpg|*Myrmecophaga tridactyla*
Yellow Anaconda (Eunectes notaeus) (48292380166).jpg|*Eunectes notaeus*
Eira barabara male 1.jpg|Irarao
Piraputangas Rio Sucuri.JPG|*Brycon hilarii*
7840 Pantanal capybaras JF2.jpg|Kapibaro
Lowland Tapir (Tapirus terrestris) male (27546923604).jpg|*Tapirus terrestris*
5280 Pantanal jaguar JF.jpg|Jaguaro
Black Vultures (Coragyps atratus) at the beach ... (31029565923).jpg|Nigra katarto
Aguara1.jpg|Kolhara lupo

## Vidu ankaŭ 
* Ekologia klasifiko de la tersupraĵoj
* Ekoregionoj en Paragvajo

## Referencoj 
## Eksteraj ligiloj 
*  Ekoregiono NT0907 : Pantanalo (WWF)
*  Pantanalo (*WWF-Wildworld*)
*  Pantanalo (*Wildworld*) - Nacia Geografia Societo
*  Pantanalo (*The Encyclopedia of Earth*)
*  Pantanalo (*Globalspecies*) 
*  Situo de la ekoregiono : tajpu *Pantanal* 
*  Tutmondaj 200; numero 101 : Pantanalaj inunditaj savanoj (WWF) 
*  Pantanalo (WWF)
*  Pantanalo (UNESKO)
*  Pantanalo (Google Maps)
*  Pantanalo (ECOA) 

Kategorio:Neotropisaj ekoregionoj
Kategorio:Inunditaj herbejoj kaj savanoj
Kategorio:Global 200
Kategorio:Geografio de Brazilo
Kategorio:Mondaj heredaĵoj en Brazilo
Kategorio:Biosferaj rezervejoj